โฮเซ ราอุล มูลิโน

โฮเซ ราอุล มูลิโน กินเตโร (; เกิด 13 มิถุนายน ค.ศ. 1959) เป็นนักการเมือง นักการทูต และทนายความชาวปานามาที่ดำรงตำแหน่งประธานาธิบดีปานามาคนที่ 39 ตั้งแต่ ค.ศ. 2024 เขาเข้าชิงประธานาธิบดีในการเลือกตั้งประธานาธิบดีใน ค.ศ. 2024 ซึ่งเขาชนะการเลือกตั้งในฐานะผู้สมัครจากพรรคเรอาลิซันโดเมตัสที่ร้อยละ 34 และแทนอดีตประธานาธิบดีริการ์โด มาร์ติเนลิ

เขาเคยดำรงตำแหน่งรัฐมนตรีว่าการกระทรวงรัฐบาลและยุติธรรมระหว่าง ค.ศ. 2009–2010 และรัฐมนตรีว่าการกระทรวงความมั่นคงสาธารณะระหว่าง ค.ศ. 2010–2014 ทั้งสองตำแหน่งอยู่ในรัฐบาลประธานาธิบดีมาร์ติเนลิ เขายังดำรงตำแหน่งรัฐมนตรีช่วยว่าการ (ค.ศ. 1990–1993) และรัฐมนตรีว่าการกระทรวงการต่างประเทศ (ค.ศ. 1993–1994) ในรัฐบาลประธานาธิบดีกิเยร์โม เอนดารา เขาเป็นสมาชิกสภาความสัมพันธ์แห่งชาติระหว่างประเทศ และผู้พิพากษาทดแทนขององค์คณะผู้พิพากษาคดีแพ่งใน ระหว่าง ค.ศ. 1994–1995  

มูลิโนเป็นผู้สมัครรองประธานาธิบดีมาร์ติเนลิในการเลือกตั้ง ค.ศ. 2024 หลังมาร์ติเนลิถูกตัดสิทธิ์จากการหาเสียงท่ามกลางเรื่องอื้อฉาวเรื่องการทุจริต เขาจึงสนับสนุนมูลิโน

 ชีวิตช่วงต้นและอาชีพกฎหมาย 
มูลิโนเกิดในวันที่ 13 มิถุนายน ค.ศ. 1959 ที่ดาบิด จังหวัดชิริกี โดยเป็นบุตรของโฮเซ มูลิโน โรบิรา นักการเมืองและผู้ว่าการจังหวัดชิริกี กับเนลิ กินเตโร เด มูลิโน นักธุรกิจหญิง เขามีพี่/น้องชายเป็นนักการทูตชื่อโฮเซ ฮาบิเอร์ มูลิโน

เขาเรียนจบระดับประถมศึกษาและมัธยมศึกษาที่โรงเรียนซานบิเซนเตเดปาอุล () ที่ดาบิด จากนั้นจึงเรียนจบมหาวิทยาลัยด้วยวุฒิวิทยาศาสตร-อักษรศาสตรบัณฑิต () ภายหลังจึงศึกษาด้านกฎหมายและรัฐศาสตร์ที่มหาวิทยาลัยคาทอลิกซานตามาริอาลาอันติกัว ซึ่งจบการศึกษาใน ค.ศ. 1982 ปีถัดมาเขาจบปริญญาโทสาขากฎหมายการเดินเรือจากมหาวิทยาลัยทูเลน

หลังจบการศึกษาด้านกฎหมาย เขาประกอบวิชาชีพเอกชนในด้านกฎหมายการเดินเรือ และใน ค.ศ. 1988 เขาได้เป็นหุ้นส่วนผู้ก่อตั้งสำนักงานกฎหมายฟาเบรกา โมลิโน และมูลิโน ในช่วงนั้นเขาเริ่มเคลื่อนไหวต่อต้านระบอบเผด็จการทหารของมานูเอล โนริเอกา ในฐานะตัวแทนสมาคมการค้าหลายแห่ง

 อาชีพการเมือง 

 หมายเหตุ 

 อ้างอิง 

 แหล่งข้อมูลอื่น

Biography by CIDOB (in Spanish)

Category:ศิษย์เก่ามหาวิทยาลัยทูเลน
Category:ทนายความชาวปานามา
Category:รัฐมนตรีว่าการกระทรวงการต่างประเทศปานามา
Category:ประธานาธิบดีปานามา